Obecné zastupiteľstvo v Stránskom
na základe Zákona č.369/90 Zb. O obecnom zriadení v znení neskorších predpisov a v súlade s ustanovením § 27 ods. 3) Zákona č.50/76 Zb. v znení neskorších predpisov vydáva všeobecné záväzné

NARIADENIE  č.01/2026
O  ZÁVÄZNEJ  ČASTI  ZMENY  A  DOPLNKU  Č. 3  ÚZEMNÉHO  PLÁNU  OBCE  STRÁNSKE
ČASŤ PRVÁ

ÚVODNÉ USTANOVENIA

Článok 1

Účel nariadenia a rozsah platnosti

1. Toto Nariadenie vymedzuje záväznú časť Zmeny a Doplnku č. 3 Územného plánu obce Stránske, schválenej uznesením Obecného zastupiteľstva v Stránskom č. 20/2026  zo dňa 29.04.2026
2. Záväzná časť Zmeny a Doplnku č. 3 Územného plánu obce Stránske platí pre vymedzenú časť katastrálneho územia obce Stránske, dokumentovaného vo výkresovej časti ako riešené územie.

3. Všeobecne záväzné nariadenie platí do doby schválenia prípadnej aktualizácie Územného plánu obce Stránske na plochách riešeného územia Zmeny a Doplnku č. 3 Územného plánu obce Stránske, resp. do doby schválenia nového Územného plánu obce Stránske.
Článok 2

Vymedzenie pojmov

V návrhu záväznej časti sú uvedené zmeny a doplnky nasledovným spôsobom:

· text ktorý bol schválený a prevzatý ostáva v platnosti je napísaný kolmým písmom

· text ktorý sa ruší v rámci Zmien a doplnkov č. 3 je napísaný kolmým písmom a je prečiarknutý

· text ktorý sa dopĺňa v rámci Zmien a doplnkov č. 2 je napísaný hrubým a šikmým písmom
· komentár v jednotlivých článkoch je napísaný tenkým šikmým písmom.
ČASŤ DRUHÁ
ZÁVÄZNÁ ČASŤ ÚZEMNÉHO PLÁNU
Článok 1

Zásady a regulatívy priestorového usporiadania a funkčného využívania územia

Ustanovenia čl. 1 ostávajú bez zmien a doplnení. V riešenom území ZaD č.3 ÚPN-O sa uplatňujú zásady a regulatívy priestorového usporiadania a funkčného využívania územia v nasledovných priestorových a funkčne homogénnych jednotkách.

2.
Využívanie územia v priestorovo a funkčne homogénnych jednotkách:

a)
ozn. B1 - Plochy s prevládajúcou obytnou výstavbou rodinných domov

a1)
základné funkcie: obytná

a2)
doplnkové funkcie: občianska vybavenosť, rekreácia a šport

a3)
spôsob zástavby: novostavby, rekonštrukcie, prístavby a nadstavby so zohľadnením okolitej výstavby (stavebné čiary, výškové zónovanie, insolácia, spôsob zastrešenia, odstupy stavieb), max. výška zástavby rodinných domov - 2NP, OV (aj služby) - 3NP, (vrátane využiteľného podkrovia)

a4)
kompozičné zásady: bez nových dominánt, uličný priestor s verejnou zeleňou (stromoradia) hlavne v novej výstavbe

a5)
krajinno - ekologické zásady: hodnotná vzrastlá zeleň, autochtónne druhy a rastlín. 

d)
ozn. O1 – Plochy občianskeho vybavenia

d1)
základné funkcie: občianska vybavenosť

d2)
doplnkové funkcie: bývanie v polyfunkčných objektoch, zeleň, rekreačné ihriská, hromadný parking, nevýrobné služby, nezávadná remeselná výroba

d3)
spôsob zástavby: novostavby, rekonštrukcie, prístavby a nadstavby so zohľadnením existujúcej výstavby (stavebné čiary, nastavené výškové zónovanie, spôsob  zastrešenia), max. výška zástavby 3NP (vrátane využiteľného podkrovia), komunikácie v úrovni terénu

d4)
kompozičné zásady: bez nových dominánt, akceptovať dominantu veže kostola 

d5)
krajinno - ekologické zásady: parková verejná zeleň, autochtónne druhy drevín a rastlín. 

Článok 2

Prípustné, obmedzujúce a vylučujúce podmienky

na využitie jednotlivých plôch pre funkčné a priestorovo homogénne jednotky

V riešenom území ZaD č.3 ÚPN-O sa uplatňujú prípustné, obmedzujúce a vylučujúce podmienky na využitie jednotlivých plôch pre nasledovné funkčné a priestorovo homogénne jednotky.

1.
Na obytných plochách , ozn. B1 (územia s prevládajúcou obytnou výstavbou rodinných domov)
a)
Prípustné funkcie: bývanie v rodinných domoch, rekreačné rodinné domy, základná občianska vybavenosť vrátane výrobných a nevýrobných služieb ktorá nebude mať nepriaznivý vplyv na kvalitu bývania, dopravné a technické vybavenie slúžiace potrebám obytného územia, verejná zeleň vrátene ihrísk pre deti a neorganizovaný šport, záhrady pri rodinných domoch. 

b)
Neprípustné funkcie:  ostatné funkcie.

c)
Doplňujúce ustanovenia: na rozvojových plochách s výskytom potenciálnych zosuvov vykonať geologické posúdenie vhodnosti umiestnenia výstavby. Drobnochov umožniť za podmienky dodržania hygienických predpisov. V lokalite Diel je výstavba podmienená vybudovaním obslužnej komunikácie (C3), napojenej na dopravný systém obce Stránske. V lokalite Borie je výstavba podmienená vybudovaním (dobudovaním) obslužnej komunikácie (C3), na hranici k.ú. Stránske a Kunerad, napojenej na cestu III/2106 a jej prevzatím do majetku obce.

4.
Na plochách občianskeho vybavenia, ozn. O1 

a)
Prípustné funkcie: základná občianska vybavenosť vrátene výrobných a nevýrobných služieb, ktorá nebude mať nepriaznivý vplyv na kvalitu bývania a prevádzku občianskeho vybavenia, dopravné a technické vybavenie slúžiace potrebám občianskej vybavenosti, verejná zeleň vrátane ihrísk pre deti a neorganizovaný šport, vyhradená zeleň, hromadné parkovacie plochy.

b) 
Neprípustné funkcie: ostatné funkcie. 

c)
Doplňujúce ustanovenia: zachovať hodnotnú vzrastlú zeleň.

Článok 3

Zásady a regulatívy pre umiestnenie občianskeho vybavenia územia

V čl. 3 sa dopĺňa nový odsek 8. 

8.
Umožniť vybudovanie vyhradeného zariadenia pre seniorov v m. č. Borie ako komplexne vybaveného areálu domova dôchodcov so zodpovedajúcim vybavením ubytovacích, sociálnych, zdravotníckych, rehabilitačných, stravovacích, spoločenských, oddychovo - relaxačných a pobytovo – rekreačných služieb. V oblasti zdravotníckych služieb, rehabilitácie a stravovania s občerstvením pripustiť verejne prístupné využívanie umiestnených prevádzok.

Ostatné ustanovenia čl.3 ostávajú bez zmien a doplnení.
Článok 4

Zásady a regulatívy pre umiestnenie verejného dopravného vybavenia územia

V čl. 4 sa dopĺňa nový odsek 10.
10.
Zachovať pôvodné prístupové trasy na lesné pozemky za účelom obhospodarovania lesa a tak nezabrániť riadnemu hospodáreniu v zmysle zákona o lesoch t.j. ponechať prieluky v rámci lokalít a nezastavať tak celý priestor popod lesné porasty (najmä na existujúcich približovacích trasách) a ponechať vstupy na lesné pozemky pre lesné mechanizmy s dostatočným manévrovacím priestorom počas odvozu drevnej hmoty.

Ostatné ustanovenia čl.4 ostávajú bez zmien a doplnení.
Článok 5

Zásady a regulatívy pre umiestnenie verejného technického vybavenia územia

Ustanovenia čl. 5 sa dopĺňajú v  odseku 2, písm. b4) a písm. c7)
2.
Zásady a regulatívy umiestnenia verejného technického vybavenia územia v oblasti vodného hospodárstva:

b)
v oblasti zásobovania pitnou a úžitkovou vodou:

b4)
rešpektovať a naďalej využívať existujúcie vodojemy s objemom 1 x 1000m3. Poluvsie a 1 x 150m3. Stránske


c)
v oblasti odvádzania odpadových, užitých a dažďových vôd:

c7)
pri odvádzaní a čistení odpadových vôd zohľadňovať požiadavky na čistenie odpadových vôd v zmysle Zákona o vodách č. 364/2004 Z.z. v znení NV SR č. 398/2012 Z. z. a 359/2022 Z. z. a NV SR č. 269/2010 Z. z.

Ostatné ustanovenia čl.5 ostávajú bez zmien a doplnení.
Článok 6

Zásady a regulatívy zachovania kultúrno-historických hodnôt, ochrany a využívania prírodných zdrojov, ochrany prírody a tvorby krajiny, vytvárania a udržiavania ekologickej stability vrátane plôch zelene

Ustanovenia čl. 6 ostávajú bez zmien a doplnení.
Článok 7

Zásady a regulatívy starostlivosti o životné prostredie

Ustanovenia čl. 7 ostávajú bez zmien a doplnení.
Článok 8

Vymedzenie zastavaného územia

Ustanovenia čl. 8 ostávajú bez zmien a doplnení.
Článok 9

Vymedzenie ochranných pásiem a chránených území podľa osobitných predpisov

V čl. 9 sa menia a dopĺňajú ustanovenia odseku 1, písm. a) a ustanovenia odseku 9, dopĺňa sa ustanovenie odseku 10 a dopĺňa sa nový odsek 12. 

1.
Pásma ochrany vodohospodárskych zariadení:

a)
Verejné vodovody a verejné kanalizácie, 230/2005 Z. z., §19 ods.2. Pásma ochrany sú v zmysle zákona č.442/2002 Z.z  č. 516/2021 Z. z. vymedzené najmenšou vodorovnou vzdialenosťou od vonkajšieho pôdorysného okraja osi vodovodného a kanalizačného potrubia na obidve strany:

a1)
1,5 1,8 m pri verejnom vodovode a kanalizácii do priemeru 500 mm.

9.
Vhodnosť a podmienky stavebného využitia územia s výskytom stredného radónového rizika posúdiť podľa zákona č. 355/2007 Z.z. o ochrane, podpore a rozvoji verejného zdravia a o zmene a doplnení niektorých zákonov v znení neskorších predpisov a vyhlášky MZ SR č. 528/2007 Z. z. č. 57/2024 Z .z. ktorou sa ustanovujú podrobnosti o požiadavkách na obmedzenie ožiarenia z prírodného žiarenia. 

10.
Pri umiestňovaní novej výstavby rešpektovať ochranné pásmo lesa v súlade s ustanovením § 10 ods.1) zákona č. 326/2005 Z.z. v znení neskorších predpisov. V lokalitách ozn. č.12 a č.13 nachádzajúcich sa v ochrannom pásme lesa dodržať ochranné pásmo lesa tak, že pri výstavbe jednotlivých objektov bude dodržaná min. odstupová vzdialenosť od hranice lesných pozemkov 25-30 m a v lokalitách č. 18 a 19 minimálna odstupová vzdialenosť 25 m.. Zachovať pôvodné prístupové trasy na lesné pozemky a nezabrániť tak riadnemu hospodáreniu v zmysle zákona o lesoch.

12.
Ochranné pásma letiska Žilina
Katastrálne územie obce Stránske sa nachádza v ochranných pásmach Letiska Žilina, určených rozhodnutím  Dopravného úradu č.2452/2017/ROP-120-OP/9575 zo dňa 29.03.2017, z ktorých pre k.ú. obce vyplýva nasledovné obmedzenie stanovené kritickým pásmom proti laserovému žiareniu.

V tomto OP sa zakazuje najmä umiestňovať, prevádzkovať a používať laserové zariadenie, ktorého úroveň vyžarovania je vyššia ako 5 μW/cm2 , ak by takéto zariadenie mohlo spôsobiť doznievanie zrakového vnemu alebo oslepenie prudkým jasom pilota a mohla byť ohrozená bezpečnosť leteckej prevádzky. 

V zmysle leteckého zákona je Dopravný úrad dotknutým orgánom v povoľovacom procese stavieb letísk, osobitných letísk, heliportov a stavieb pre letecké pozemné zariadenia a ďalej uvedených stavieb a využitia územia, pre ktoré sa vyžaduje súhlas Dopravného úradu. Súhlas na zhotovenie, umiestnenie alebo užívanie stavby, zariadenia nestavebnej povahy alebo vykonávanie činností alebo využívanie územia, ktoré by svojimi vlastnosťami mohli ohroziť bezpečnosť leteckej prevádzky, sa vyžaduje ak:

-
by svojou výškou, prevádzkou, charakterom alebo použitím stavebných a iných mechanizmov mohli narušiť obmedzenia určené ochrannými pásmami Letiska Žilina 

-
sa ich najvyšší bod nachádza vo výške 40 m a viac nad terénom 

-
 sú ich súčasťou veterné turbíny s rotujúcimi lopatkami alebo sú na nich umiestnené veterné   turbíny s rotujúcimi lopatkami

-
môžu rušiť funkciu leteckých palubných prístrojov alebo leteckých pozemných zariadení, najmä zariadenia priemyselných podnikov, vedenie veľmi vysokého napätia 110 kV a viac, energetické zariadenia alebo vysielacie stanice 

-
môžu ohroziť let lietadla, najmä zariadenia na generovanie alebo zosilňovanie elektromagnetického žiarenia, klamlivé svetlá alebo silné svetelné zdroje, veterné turbíny a nadzemné elektrické vedenia s napätím viac ako 1000 V vedúce ponad údolia alebo v blízkosti diaľnic, rýchlostných ciest a ciest I. triedy 

-
mohli by zvýšiť aktivitu voľne žijúcich živočíchov, ktorá by mohla byť nebezpečná pre prevádzku takýchto lietadiel. 

Ostatné ustanovenia čl.9 ostávajú bez zmien a doplnení.
Článok 10

Plochy na verejnoprospešné stavby, na vykonanie delenia a sceľovania pozemkov, 

na asanáciu a na chránené časti krajiny

Ustanovenia čl. 10 ostávajú bez zmien a doplnení.
Článok 11

Určenie, na ktoré časti obce je potrebné obstarať a schváliť územný plán zóny

Ustanovenia čl. 11 ostávajú bez zmien a doplnení.
Článok 12

Zoznam verejnoprospešných stavieb

Ustanovenia čl. 12 sa dopĺňajú v  odseku 8 pre VPS ozn. E2 a dopĺňa sa nový odsek 21 pre VPS ozn. O5. V riešenom území ZaD č.3 ÚPN-O  sa uplatňujú nasledovné verejnoprospešné stavby:
Dopravné verejnoprospešné stavby

(1)
D1 - Rekonštrukcia existujúcich ciest III. triedy, miestnych komunikácií, vrátane verejných odstavných plôch a  výstavba a rekonštrukcia účelových komunikácií na navrhovanú funkčnú triedu a kategóriu.

(2)
D2 - Výstavba samostatných chodníkov a súbežných chodníkov pre peších a cyklistov popri cestách III.triedy automobilových komunikáciách a miestnych komunikáciách so zvýšeným pohybom vozidiel.

Vodohospodárske verejnoprospešné stavby

(3)
V1 - rozšírenie  rozvodnej vodovodnej siete v obci do lokalít územného rozvoja.

(4)
V2 - rozšírenie splaškovej kanalizácie dn 300 do lokalít územného rozvoja.

Energostavby – verejnoprospešné stavby pre zásobovanie elektrickou energiou, plynom a  a teplom

(8)
E2 -  Výstavba VN kábla v dĺžke cca 550 m pre navrhovanú kioskovú trafostanicu T8 - 160 kVA, a výstavba VN kábla v dĺžke cca 450 m pre navrhovanú kioskovú trafostanicu T9-160 kVA a výstavba VN kábla v dĺžke cca 530 m pre navrhovanú kioskovú trafostanicu T10  - 250 kVA

(9)
E3 -  Výstavba NN káblovej a vzdušnej siete.

(11) 
E5 - Rozšírenie STL siete 100 kPa do rozvojových lokalít. 

Telekomunikačné stavby

(15)
T4 - Výstavba miestnej káblovej siete m.t.s. do plôch s plánovanou zástavbou. 

(16)
T5 – Výstavba optickej siete káblovej televízie.

Ostatné

(21)
O5  Vybudovanie nového zariadenia pre seniorov – Domova dôchodcov v lokalite ozn.  Borie II.

Schéma záväzných častí a verejnoprospešných stavieb

Schéma záväzných častí riešenia a verejnoprospešných stavieb je súčasťou záväznej časti dokumentácie Zmeny a Doplnku č. 3 ÚPN-O Stránske.
ČASŤ TRETIA
ZÁVEREČNÉ USTANOVENIA

Článok 15

Uloženie dokumentácie a účinnosť nariadenia 
1.
V súlade s ustanovením § 28, ods. 3 Stavebného zákona je dokumentácia Zmeny a Doplnku č. 3 Územného plánu obce Stránske uložená na Obecnom úrade v Stránskom, na stavebnom úrade obce a na Regionálnom úrade pre územné plánovanie a výstavbu v Žiline.
2.
Toto nariadenie nadobúda účinnosť dňom 15.05.2026
Jaroslav Mitaš

starosta obce

PAGE  
5

